Diari Oficial de la Generalitat Valenciana


Sumari del DOGV 6250, del 21-04-2010 (2010/4097)

RESOLUCIÓ de 31 de març de 2010, de la directora general d'Innovació Tecnològica Educativa i la directora general d'Avaluació, Innovació i Qualitat Educativa i de la Formació Professional de la Conselleria d'Educació, per la qual es resol el concurs dels Premis 2010 de la Comunitat Valenciana als millors llocs d'Internet d'àmbit educatiu per a foment de la solidaritat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6250

Data del DOGV
:   21-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4097


Data del document
:   31-03-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 31 de març de 2010, de la directora general d'Innovació Tecnològica Educativa i la directora general d'Avaluació, Innovació i Qualitat Educativa i de la Formació Professional de la Conselleria d'Educació, per la qual es resol el concurs dels Premis 2010 de la Comunitat Valenciana als millors llocs d'Internet d'àmbit educatiu per a foment de la solidaritat. [2010/4097]  
Per orde de 10 de febrer de 2010 (DOCV núm. 6212, de 23.02.2010) del conseller d'Educació, es va convocar concurs públic per a la concessió de premis per un import màxim de 12.000 euros dirigits als centres educatius públics i privats concertats de l'àmbit territorial de la Comunitat Valenciana, amb l'objecte de premiar els millors llocs d'Internet d'àmbit educatiu no universitari per a foment de la solidaritat.  
Segons la disposició addicional segona, es va delegar en les directores generals d'Innovació Tecnològica Educativa i d'Avaluació, Innovació i Qualitat Educativa i de la Formació Professional de la Conselleria d'Educació la facultat de resoldre la concessió d'estos premis.  
Finalitzat el termini de presentació de sol·licituds, acompanyades de la documentació corresponent i segons el que establix la base sèptima de la mencionada orde, la comissió de selecció es va reunir el dia 23 de març de 2010 per a estudiar tots els treballs presentats i va elevar la seua valoració en els termes de l'acta estesa a este efecte.  
Amb data 24 de març de 2010, l'òrgan instructor va emetre un informe-proposta de resolució segons allò que s'ha estipulat en la base novena de l'esmentada orde.   
Per tot el que s'exposa, i vista la proposta de l'òrgan instructor, resolem:   
Primer  
Concedir els premis per un import global de 3.000 euros, a càrrec del capítol II del programa 421.90 del pressupost de la Generalitat de l'any 2010, al treball i per l'import següent:  
Titol del treball Centre Població Import  
Gente solidaria CEIP San José de Calasanz València 3.000 euros   
Segon  
Declarar deserts la resta de premis per no haver-hi treballs amb la suficient qualitat.  
Contra esta resolució, que posa fi a la via administrativa, es podrà interposar recurs potestatiu de reposició davant de l'òrgan que ha dictat l'acte, en el termini d'un mes, comptat des de l'endemà de la publicació, de conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la utilització de qualsevol altra via que es considere oportuna.  
València, 31 de març de 2010.- La directora general d'Innovació Tecnològica Educativa: Sofía Bellés Ramos. La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.